techiaith/cofnodycynulliad_en-cy huggingface dataset:
English: I note that Labour is still trying to flog this dead horse, and Plaid Cymru are now abetting them. The Bloody Sunday inquiry cost nearly £200 million of public money - most of it handed over to lawyers. Orgreave was 32 years ago; nobody died. Why are Labour and Plaid Cymru so intent on handing over more taxpayers' money to lawyers?
Welsh: Nodaf fod Llafur yn dal i rygnu ymlaen â'r pwnc hwn, ac mae Plaid Cymru bellach yn eu cynorthwyo. Roedd cost ymchwiliad Sul y Gwaed bron i £200 miliwn o arian cyhoeddus - cafodd y rhan fwyaf ohono ei roi i gyfreithwyr. Roedd Orgreave 32 mlynedd yn ôl; ni fu neb farw. Pam mae Llafur a Phlaid Cymru mor benderfynol o roi mwy o arian trethdalwyr i gyfreithwyr?
English: I hear the comments made by the Member. I fail to agree with any of the comments he made. Many communities suffered, people were jailed, and people were criminalised. What we should remember is that all the police and all of the miners weren't bad people. What we really need to understand was what happened on that day. What was the instruction? What was behind that battle that happened on that day? Unfortunately, the comments made by Gareth are disappointing, to say the least. The fact is that there are families in Wales, there are families across the UK, who have suffered since the day of that battle to the current day, and we need some answers to that.
Welsh: Rwy'n clywed y sylwadau a wnaeth yr Aelod. Rwy'n methu â chytuno â dim o'r sylwadau a wnaeth. Dioddefodd llawer o gymunedau, cafodd pobl eu carcharu, a chafodd pobl eu gwneud yn droseddwyr. Yr hyn y dylem ni ei gofio yw nad oedd yr heddlu i gyd na'r glowyr i gyd yn bobl ddrwg. Yr hyn y mae gwir angen inni ei ddeall yw beth ddigwyddodd ar y diwrnod hwnnw. Beth oedd y cyfarwyddyd? Beth oedd y tu ôl i'r frwydr a ddigwyddodd ar y diwrnod hwnnw? Yn anffodus, mae'r sylwadau a wnaeth Gareth yn siomedig, a dweud y lleiaf. Y ffaith yw bod teuluoedd yng Nghymru, teuluoedd ledled y DU, sydd wedi dioddef ers diwrnod y frwydr honno hyd heddiw, ac mae arnom angen rhai atebion i hynny.
English: The next item on the agenda is the business statement and announcement. I have a number of Members who wish to ask questions to the business Minister, so keep your questions brief and to the point. I ask the business Minister to make her statement.
Welsh: Yr eitem nesaf ar yr agenda yw'r datganiad a chyhoeddiad busnes. Mae gennyf fi nifer fawr o Aelodau eisiau gofyn cwestiynau i'r Gweinidog busnes, felly cadwch eich cwestiynau yn fyr ac yn fachog. Rwy'n gofyn i'r Gweinidog busnes wneud ei datganiad.
English: I've several changes to make to today's agenda. In addition to the First Minister's statement on EU transition, the Cabinet Secretary for Health, Well-being and Sport will make a statement on the specialist critical care centre at Llanfrechfa, and the Minister for Lifelong Learning and Welsh Language will make a statement updating the Assembly on the ministerial taskforce for the Valleys. As a result, I've postponed the statement on winter preparedness until 15 November and the statement on focus on exports until 22 November. Tomorrow, I've reduced the time allocated to Counsel General questions. Business for the next three weeks is as shown on the business statement and announcement found among the meeting papers and available to Members electronically.
Welsh: Mae gennyf sawl newid i'w wneud i agenda heddiw. Yn ychwanegol at ddatganiad y Prif Weinidog ar drefniadau pontio'r UE, bydd Ysgrifennydd y Cabinet dros Iechyd, Llesiant a Chwaraeon yn gwneud datganiad am y ganolfan gofal critigol arbenigol yn Llanfrechfa, a bydd Gweinidog y Gymraeg a Dysgu Gydol Oes yn gwneud datganiad i roi'r wybodaeth ddiweddaraf i'r Cynulliad am y tasglu gweinidogol ar gyfer y Cymoedd. O ganlyniad, rwyf wedi gohirio'r datganiad ar barodrwydd am y gaeaf tan 15 Tachwedd a'r datganiad ar bwyslais ar allforion tan 22 Tachwedd. Yfory, rwyf wedi lleihau'r amser a neilltuwyd ar gyfer cwestiynau'r Cwnsler Cyffredinol. Mae'r busnes ar gyfer y tair wythnos nesaf fel y'i dangosir ar y datganiad a chyhoeddiad busnes ac mae ymhlith papurau'r cyfarfod ac ar gael i'r Aelodau yn electronig.
English: The leader of the house will be aware perhaps of a petition calling for justice in relation to the surplus in the mineworkers' pension scheme. The petition has over 7,000 signatures and the surplus in the pension scheme has contributed billions to the Treasury. Can we have a statement from the Government urgently in order to secure a review of the miners' pension surplus so that it is no longer an endless cash cow for the British state? I think that, in light of yesterday's disgraceful decision on the battle of Orgreave, former miners in this country need the Welsh Government firmly on their side.
Welsh: Bydd arweinydd y tŷ yn ymwybodol efallai o ddeiseb yn galw am gyfiawnder ynglŷn â'r gwarged yng nghynllun pensiwn y glowyr. Mae dros 7,000 o lofnodion ar y ddeiseb ac mae'r gwarged yn y cynllun pensiwn wedi cyfrannu biliynau i'r Trysorlys. A gawn ni ddatganiad gan y Llywodraeth ar frys er mwyn sicrhau adolygiad o'r gwarged yng nghynllun pensiwn y glowyr fel nad yw mwyach yn ffynhonnell arian ddiddiwedd ar gyfer y wladwriaeth Brydeinig? Credaf, yng ngoleuni'r penderfyniad gwarthus ddoe ynghylch brwydr Orgreave, fod ar gyn-lowyr yn y wlad hon angen Llywodraeth Cymru yn gadarn ar eu hochr.
English: Well, I hope, and from the responses by the Cabinet Secretary and the Welsh Government, that the miners and their families will see the Welsh Government - indeed, with your support as well - very firmly on the side of our miners. And, of course, in terms of pensions, as Carl Sargeant said, in terms of our competencies and powers, we are limited in what we can do, but it is very important that we make clear our support and certainly look at ways in which we could influence that outcome.
Welsh: Wel, rwyf yn gobeithio, ac ar sail yr ymatebion gan Ysgrifennydd y Cabinet a Llywodraeth Cymru, y bydd y glowyr a'u teuluoedd yn gweld bod Llywodraeth Cymru - yn wir, gyda'ch cymorth chi yn ogystal - yn gadarn iawn ar ochr ein glowyr. Ac, wrth gwrs, o ran pensiynau, fel y dywedodd Carl Sargeant, o ran ein galluoedd a'n pwerau, rydym wedi'n cyfyngu o ran yr hyn y gallwn ei wneud, ond mae'n bwysig iawn ein bod yn dangos ein cefnogaeth yn glir ac, yn sicr, yn ystyried ffyrdd y gallem ddylanwadu ar y canlyniad.
English: On the weekend, I attended the launch of the latest food bank in my constituency, in Pencoed, and my thanks go to the volunteers of Bridgend food bank who provide food distribution now on every day to every single part of my constituency. They will understand and agree with me that, in an ideal world, we would not need food banks at all. Could I call for a debate on the impact of changes, therefore, to the universal benefits system on families and communities in Wales and the principle of making work pay following the damning report from the Iain Duncan Smith-linked Centre of Social Justice, showing that those in work could be up to £1,000 worse off in work? Would she agree that when someone like the former Secretary of State, Iain Duncan Smith, whose reputation goes before him, says that it's going to punish poor, working households, we should be very worried?
Welsh: Ar y penwythnos, roeddwn i'n bresennol yn lansiad y banc bwyd diweddaraf yn fy etholaeth i, ym Mhencoed, a hoffwn ddiolch i wirfoddolwyr banc bwyd Pen-y-bont ar Ogwr sydd bellach yn darparu gwasanaeth dosbarthu bwyd bob dydd i bob rhan o fy etholaeth. Byddant yn deall ac yn cytuno â mi, mewn byd delfrydol, na fyddai arnom angen banciau bwyd o gwbl. A gaf i alw am ddadl ar effaith y newidiadau, felly, i'r system budd-daliadau cynhwysol ar deuluoedd a chymunedau yng Nghymru a'r egwyddor o wneud i waith dalu yn dilyn yr adroddiad damniol gan y Ganolfan Cyfiawnder Cymdeithasol sy'n gysylltiedig ag Iain Duncan Smith, sy'n dangos y gallai'r rheiny sydd mewn gwaith fod hyd at £1,000 yn waeth eu byd mewn gwaith? A fyddai hi'n cytuno, pan fydd rhywun fel y cyn-Ysgrifennydd Gwladol, Iain Duncan Smith, y mae ei enw drwg yn hysbys i bawb, yn dweud bod hyn yn mynd i gosbi aelwydydd tlawd, sy'n gweithio, y dylem fod yn bryderus iawn?
English: We should indeed be very worried, and it's very unfortunate that Iain Duncan Smith brought into implementation - some of which, of course, we're talking about today - many changes and cuts in terms of welfare reform that are having a directly adverse impact on families. On the point of universal credit and how it's being rolled out in Wales, it's only been rolled out to new single jobseeker claimants in Wales so far - I mean, that's with the exception of new claims from couples and families in Shotton. But, let's just look at what has been anticipated, not just by the Centre of Social Justice: cuts to work allowances in universal credit are estimated by the Institute for Fiscal Studies to affect around 3 million families in Great Britain who will lose just over £1,000 a year on average. And, of course, those families are the ones - many of whom we represent - who are turning to those food banks that are in every community in Wales.
Welsh: Dylem yn wir fod yn bryderus iawn, ac mae'n anffodus iawn bod Iain Duncan Smith wedi gweithredu llawer o newidiadau a thoriadau o ran diwygio lles - rhai ohonynt, wrth gwrs, yr ydym yn sôn amdanynt heddiw - sy'n cael effaith andwyol uniongyrchol ar deuluoedd. O ran y pwynt ynghylch credyd cynhwysol a sut mae'n cael ei gyflwyno yng Nghymru, dim ond i hawlwyr ceisio gwaith sengl newydd yng Nghymru y mae wedi ei gyflwyno hyd yn hyn - nid yw hynny'n cynnwys hawliadau newydd gan gyplau a theuluoedd yn Shotton. Ond, gadewch i ni edrych ar yr hyn a ragwelwyd, nid yn unig gan y Ganolfan Cyfiawnder Cymdeithasol: amcangyfrifir gan y Sefydliad Astudiaethau Cyllid y bydd toriadau i lwfansau gwaith yn y credyd cynhwysol yn effeithio ar tua 3 miliwn o deuluoedd ym Mhrydain Fawr a fydd yn colli ychydig dros £1,000 y flwyddyn ar gyfartaledd. Ac, wrth gwrs, y teuluoedd hynny yw'r rhai - llawer ohonynt yr ydym yn eu cynrychioli - sydd yn troi at y banciau bwyd hynny sydd ym mhob cymuned yng Nghymru.
English: You do need to come to your question.
Welsh: Mae angen i chi ddod at eich cwestiwn.
English: [Continues.] - blew the whistle regarding Flintshire -
Welsh: [Yn parhau.] -chwythu'r chwiban ynghylch Sir y Fflint -
English: You do need to come to your question now, please, Mark Isherwood.
Welsh: Mae angen i chi ddod at eich cwestiwn yn awr, os gwelwch yn dda, Mark Isherwood.
English: [Continues.] - including matters relating to Waterhouse, and I raised that here, your colleagues and the Government you then represented accused me of bringing the Assembly into disrepute. Well, matters have been raised regarding the conduct of council officers and council members at the time in public, in evidence to tribunal, in evidence in courts, and statements in newspapers, which are now brought open to question by this conviction. I hope the Welsh Government now will be somewhat more transparent and accountable, as it's called on the UK Government to be in the context of Yorkshire, given the findings of this court case.
Welsh: [Yn parhau.] -gan gynnwys materion yn ymwneud â Waterhouse, a chodais hynny yn y fan yma, fod eich cydweithwyr a'r Llywodraeth yr oeddech chi'n ei chynrychioli ar y pryd wedi fy nghyhuddo o ddwyn anfri ar y Cynulliad. Wel, mae materion wedi eu codi ynglŷn ag ymddygiad swyddogion y cyngor ac aelodau'r cyngor ar y pryd yn gyhoeddus, mewn tystiolaeth i'r tribiwnlys, mewn tystiolaeth mewn llysoedd, ac mewn datganiadau mewn papurau newydd, sydd bellach yn agored i'w cwestiynu yn sgil yr euogfarn hon. Rwy'n gobeithio y bydd Llywodraeth Cymru bellach ychydig yn fwy tryloyw ac atebol, fel y mae wedi galw ar Lywodraeth y DU i fod yng nghyd-destun Swydd Efrog, o ystyried canfyddiadau'r achos llys hwn.
English: Well, I certainly will want to ensure that we put the record straight, because I know this has been raised over the years, Mark Isherwood, and I will want to ensure that the Cabinet Secretary can put the record straight. I suggest he does that in a letter to the Member.
Welsh: Wel, byddaf yn sicr yn awyddus i sicrhau ein bod yn egluro'r sefyllfa, oherwydd gwn fod hyn wedi ei godi dros y blynyddoedd, Mark Isherwood, a byddaf yn dymuno sicrhau y gall Ysgrifennydd y Cabinet egluro'r sefyllfa. Awgrymaf ei fod yn gwneud hynny mewn llythyr at yr Aelod.
English: I wondered if we could have some explanation from you as to how the Welsh Government issue statements, because you may have noticed - obviously you will have noticed - that the Cabinet Secretary for the economy announced that junction 41 in Port Talbot would remain open, which of course I welcome, but we only received a written statement after people like myself took to social media to complain about the fact that only Labour politicians were informed of this particular development. I would appreciate it, if the Welsh Government has something that is within the interests of all Assembly Members and all communities, that we are well informed so that, when people come to us, we are aware of those particular developments. My second request is for a debate in Government time on the importance of industrial and former mining communities. I think we need to have such a debate because there are some Assembly Members within this Chamber who do not appreciate how important they are, and they might do well to have an element of that education before they make inappropriate comments about situations such as Orgreave, where people did not die, but they do warrant having an investigation. Many people did not die in the child abuse saga in Wales and across the UK, but that does not mean that it does not warrant an investigation, and one that will hold people to account. Thank you very much.
Welsh: Roeddwn yn meddwl tybed a allem ni gael rhywfaint o eglurhad gennych ynghylch sut y mae Llywodraeth Cymru yn cyhoeddi datganiadau, oherwydd efallai eich bod wedi sylwi - yn amlwg byddwch wedi sylwi - bod Ysgrifennydd y Cabinet dros yr economi wedi cyhoeddi y byddai cyffordd 41 ym Mhort Talbot yn aros ar agor, ac rwyf wrth gwrs yn croesawu hynny, ond dim ond ar ôl i bobl fel fi ddefnyddio'r cyfryngau cymdeithasol i gwyno am y ffaith mai gwleidyddion Llafur yn unig a gafodd wybod am y datblygiad penodol hwn y cawsom ddatganiad ysgrifenedig. Byddwn yn gwerthfawrogi, os oes gan Lywodraeth Cymru rywbeth sydd o ddiddordeb i holl Aelodau'r Cynulliad a'r holl gymunedau, cael gwybodaeth lawn, fel ein bod yn ymwybodol o'r datblygiadau penodol hynny pan fydd pobl yn dod atom ni. Mae fy ail gais am ddadl yn amser y Llywodraeth ar bwysigrwydd cymunedau diwydiannol a glofaol blaenorol. Rwy'n credu bod angen i ni gael dadl o'r fath oherwydd bod rhai o Aelodau'r Cynulliad yn y Siambr hon nad ydynt yn sylweddoli pa mor bwysig ydynt, ac efallai y byddai'n fuddiol iddyn nhw gael elfen o'r addysg honno cyn iddyn nhw wneud sylwadau amhriodol am sefyllfaoedd fel Orgreave, pan nad oedd pobl wedi marw, ond eu bod eto yn cyfiawnhau cynnal ymchwiliad. Nid oedd llawer o bobl wedi marw yn y saga cam-drin plant yng Nghymru a ledled y DU, ond nid yw hynny'n golygu nad yw'n cyfiawnhau ymchwiliad, ac un a fydd yn dwyn pobl i gyfrif. Diolch yn fawr iawn.
English: Thank you, Bethan Jenkins. I'm glad that you agree with the decision that was made and I do understand that Assembly Members were invited to participate in discussions about that with the Cabinet Secretary. It's very important, of course, that we do get the information out in a timely way so that you, as an Assembly Member, are aware of the decision as and when it's made. So, obviously, you've made that point, Bethan Jenkins, today. I thank you for making your second, very powerful point, and I think you have done that in order to hold people to account for what they say here in this Chamber.
Welsh: Diolch i chi, Bethan Jenkins. Rwy'n falch eich bod yn cytuno â'r penderfyniad a wnaed ac rwyf yn deall bod Aelodau'r Cynulliad wedi eu gwahodd i gymryd rhan mewn trafodaethau ynglŷn â hynny gydag Ysgrifennydd y Cabinet. Mae'n bwysig iawn, wrth gwrs, ein bod yn trosglwyddo'r wybodaeth mewn modd amserol er mwyn i chi, fel Aelod Cynulliad, fod yn ymwybodol o'r penderfyniad pan gaiff ei wneud. Felly, yn amlwg, rydych chi wedi gwneud y pwynt hwnnw heddiw, Bethan Jenkins. Diolchaf i chi am wneud eich ail bwynt, pwerus iawn, ac yr wyf yn credu eich bod wedi gwneud hynny er mwyn dwyn pobl i gyfrif am yr hyn y maent yn ei ddweud yn y fan yma yn y Siambr hon.
English: I was pleased to see that, last week, the independent inquiry into child sex abuse opened an office in Cardiff, and Professor Alexis Jay, who is the UK lead for this inquiry, said the aim was to generate knowledge, interest and awareness amongst victims and survivors of the truth project, and to encourage them to come forward. Bearing in mind the fact that this inquiry is actually on its fourth chairperson, and has got off to a slow start, what could the Welsh Government do, either by statements in this place or by any other means, to encourage victims and survivors of historical abuse in Wales to come forward and to share their experiences?
Welsh: Roeddwn yn falch o weld, yr wythnos diwethaf, fod yr ymchwiliad annibynnol i gam-drin plant yn rhywiol wedi agor swyddfa yng Nghaerdydd, a dywedodd yr Athro Alexis Jay, sef arweinydd y DU ar gyfer yr ymchwiliad hwn, mai'r nod oedd creu gwybodaeth, diddordeb ac ymwybyddiaeth ymhlith dioddefwyr a goroeswyr y prosiect gwirionedd, a'u hannog i ddod ymlaen. O gofio'r ffaith fod yr ymchwiliad hwn mewn gwirionedd ar ei bedwerydd cadeirydd, a'i fod wedi cychwyn yn araf, beth allai Llywodraeth Cymru ei wneud, naill ai drwy ddatganiadau yn y lle hwn, neu drwy unrhyw ddull arall, er mwyn annog dioddefwyr a goroeswyr cam-drin hanesyddol yng Nghymru i ddod ymlaen ac i rannu eu profiadau?
English: May I ask for a statement from the Cabinet Secretary for health on the Welsh Government policy towards setting up fix rooms for drug addicts in Wales? Concerns have been expressed to me, and I have personally witnessed discarded needles in school playing areas, parks and other places where people walk around a lot. Only last week, I went to a house that was burgled, and the burglar very conveniently used that building for the use of drugs. Last year, pre-elections, when we were just cleaning, some of us, in Newport's Pill area, there were some needles behind the primary school, in a park. Minister, that is not acceptable in this modern Wales. A plan to set up the UK's first fix room to allow drug addicts to inject safely under supervision is likely to get the go-ahead in Glasgow, Scotland. This move is designed to address the problems caused by the estimated 500 addicts injecting on Glasgow's streets. Could we have a statement, please, on whether the Welsh Government intends to introduce a similar project in Wales? Secondly, can we have, as soon as possible, a debate in this Chamber on an illegal drugs-free Wales? Thank you very much.
Welsh: A gaf i ofyn am ddatganiad gan Ysgrifennydd y Cabinet dros iechyd ar bolisi Llywodraeth Cymru ynghylch sefydlu ystafelloedd dos ar gyfer pobl sy'n gaeth i gyffuriau yng Nghymru? Mae pryderon wedi eu mynegi wrthyf, ac rwyf i'n bersonol wedi gweld nodwyddau mewn mannau chwarae ysgolion, parciau a mannau eraill lle mae pobl yn cerdded o gwmpas yn aml. Dim ond yr wythnos diwethaf, es i i dŷ a oedd wedi'i fwrglera, ac roedd y lleidr yn gyfleus iawn wedi defnyddio'r adeilad hwnnw ar gyfer defnyddio cyffuriau. Y llynedd, cyn yr etholiadau, pan oeddem yn glanhau, rhai ohonom, yn ardal y Pil yng Nghasnewydd, roedd nodwyddau y tu ôl i'r ysgol gynradd, mewn parc. Weinidog, nid yw hynny'n dderbyniol yn y Gymru fodern hon. Mae cynllun i sefydlu ystafell ddos gyntaf y DU i ganiatáu i bobl sy'n gaeth i gyffuriau chwistrellu'n ddiogel dan oruchwyliaeth yn debygol o gael y golau gwyrdd yn Glasgow, yn yr Alban. Mae'r newid hwn wedi ei gynllunio i fynd i'r afael â'r problemau a achosir gan y 500 o bobl sy'n gaeth i gyffuriau, yn ôl yr amcangyfrif, yn chwistrellu ar strydoedd Glasgow. A allem ni gael datganiad, os gwelwch yn dda, ynghylch pa un a yw Llywodraeth Cymru yn bwriadu cyflwyno prosiect tebyg yng Nghymru? Yn ail, a allwn ni gael, cyn gynted ag y bo modd, dadl yn y Siambr hon ar Gymru sy'n rhydd o gyffuriau anghyfreithlon? Diolch yn fawr iawn.
English: The Member does raise a very important issue. Clearly, we have to learn lessons from other parts of the UK. I think we will have read about that development in Glasgow. Clearly, this is something that officials and the Cabinet Secretaries - because it's not just one Cabinet Secretary, it's very much a cross-Government responsibility - . I'm sure that this will lead to a statement coming forth to clarify where we are in terms of the situation.
Welsh: Mae'r Aelod yn codi mater pwysig iawn. Yn amlwg, mae'n rhaid i ni ddysgu gwersi o rannau eraill o'r DU. Rwy'n credu y byddwn wedi darllen am y datblygiad hwnnw yn Glasgow. Yn amlwg, mae hyn yn rhywbeth y mae swyddogion ac Ysgrifenyddion y Cabinet - oherwydd nid yw'n ymwneud â dim ond un Ysgrifennydd y Cabinet, mae'n sicr yn gyfrifoldeb ar draws y Llywodraeth - . Rwy'n siŵr y bydd hyn yn arwain at ddatganiad i egluro ein safbwynt o ran y sefyllfa.
English: In accordance with your request that we should be brief and to the point, can I ask for two debates in Government time? The first relates to a statement made by the Cabinet Secretary for health the week before last, following the last Plenary session, on new funding to attract young doctors to become GPs in those areas where it's difficult to attract GPs. Now, whilst I clearly welcome that part of the statement, there is nothing in that statement that provides anything for GPs working in practices now, where these GPs are under huge pressures and are being overworked. The challenge now is to retain the current GPs in post. The previous week's announcement does nothing to resolve that problem, so I would like a debate on that, and I'd hope you'd agree with the idea of having a debate on that point. The second debate that I'd like to see in Government time is on Historic Wales. I have asked in the past, and I won't rehearse the arguments again because time is against us, but I would welcome an affirmative response to that request to have a debate in Government time on Historic Wales. Thank you.
Welsh: Yn unol â'ch dyhead i fod yn fyr ac yn fachog, a allaf ofyn am ddwy ddadl yn amser y Llywodraeth, y cyntaf yn ymwneud â'r cyhoeddiad a wnaeth yr Ysgrifennydd Cabinet dros iechyd yr wythnos cyn diwethaf, wedi'r cyfarfod 'Plenary' diwethaf, ynglŷn â'r arian newydd i ddenu meddygon ifanc i fod yn feddygon teulu yn yr ardaloedd mwyaf anodd i ddenu meddygon iddynt? Tra'n amlwg yn croesawu'r rhan yna o'r datganiad, nid oes dim byd yn y datganiad yna sydd yn cynnig dim i feddygon teulu yn eu practisys heddiw, nawr, lle mae'r meddygon teulu yma yn gwegian o dan straen gorweithio ac ati. Yr her ydy, nawr, i gadw'r meddygon teulu presennol lle maen nhw. Nid yw cyhoeddiad yr wythnos o'r blaen yn gwneud dim ar hynny, a buaswn i'n fodlon i gael dadl ynglŷn â hynny, ac rwy'n gobeithio eich bod chi'n cytuno â'r syniad o gael dadl ar y pwynt yna. Yr ail bwynt i gael dadl arno yn amser y Llywodraeth yw dadl ar Treftadaeth Cymru - Historic Wales. Rwyf wedi gofyn o'r blaen. Nid wyf yn mynd i rihyrso y dadleuon eto, o achos cyfyngiad amser, ond mi fuaswn i'n croesawu ateb cadarnhaol i'r cais i gael dadl yn amser y Llywodraeth ar Treftadaeth Cymru. Diolch yn fawr.